**Kiegészítő pályázat a**

**KMR Intézményi Sportiroda Pályázat 2015**

című kiíráshoz

Integrált felsőoktatási sportirodák felállítása és fejlesztése
a Közép-magyarországi régió
nem állami felsőoktatási intézményeiben

PÁLYÁZATI KIÍRÁS

Magyar Egyetemi - Főiskolai Sportszövetség

**Tartalomjegyzék**

[I. A pályázat háttere 3](#_Toc381233524)

[II. A pályázat célja 3](#_Toc381233525)

[III. Rendelkezésre álló forrás és a felhasználás időszaka 4](#_Toc381233526)

[IV. Pályázók köre 4](#_Toc381233527)

[V. Támogatott tevékenységek 4](#_Toc381233528)

[V.1 Kötelezően megvalósítandó tevékenységek és együttműködő partnerek 4](#_Toc381233529)

[V.2. Támogatott tevékenységek köre 5](#_Toc381233530)

[VI. A támogatás összege 6](#_Toc381233531)

[VII. A pályázat benyújtásának módja 6](#_Toc381233532)

[VIII. A pályázat elbírálásának módja 7](#_Toc381233533)

[IX. A szerződéskötés feltételei 7](#_Toc381233534)

[X. A pályázati elszámolás módja 7](#_Toc381233535)

[X.1. A kifizetés módja 7](#_Toc381233536)

[X.2. A pályázathoz kapcsolódó monitoring mutatók 7](#_Toc381233537)

[X.3. Elszámolható költségek 8](#_Toc381233538)

1. A pályázat háttere

A Magyar Egyetemi - Főiskolai Sportszövetség (MEFS) által készített **Hajós Alfréd Terv**, a felsőoktatási sport 2013-20-as szakmai programja, kiemelt célként nevezte meg az intézményi sportolási lehetőségek biztosítása területén – a nemzeti felsőoktatásról szóló 2011. évi CCIV. törvény (Nftv.) 11. § (2) megvalósulása érdekében – a felsőoktatási sportiroda-hálózat létrehozását és a sportszervezés fejlesztését, valamint a tehetséges élsportolók számára – a sporttörvényben megfogalmazott elvárás szerint – a kettős életpálya modell, ezen belül a mentor- és tutorrendszer kialakítását.

2013-ban a „Sport a felsőoktatásban”című pályázat (TÁMOP-4.1.2.E-13/1/KONV) mindezen célok elérését segíti elő a konvergencia régiókban székhellyel rendelkező állami egyetemek és főiskolák számára, amelyben a MEFS együttműködő szakmai partnerként jelenik meg az integrált sportiroda hálózat kialakításában, felállításában és működésének minőségbiztosításában a pályázati időszak alatt. A konvergencia régióban érintett mind a tizenöt intézmény beadta pályázatát a sportiroda felállítását segítő B komponensre, tizenhárom intézmény nyert támogatást, és 2013 október-november folyamán valamennyi intézményi iroda megkezdte működését. A 2013-14-es és 2014-15-ös tanévekre szóló támogatási időszak 2015. június 30-ig (egyes intézményeknél meghosszabbítva augusztus 31-ig) tart.

A Közép-magyarországi régióban (KMR), ahol a fenti célra TÁMOP források nem állnak rendelkezésre, a Magyar Olimpiai Bizottság (MOB) és a MEFS – az Emberi Erőforrások Minisztériuma egyetértésével – a 2013-14-es és 2014-15-ös tanévekre (2013. október 1. és 2014. február 28. között, majd 2014. március 1. és 2015. február 28. közötti időszakra) pályázati támogatást nyújtott az állami felsőoktatási intézményeknek. A formailag és tartalmilag megfelelő pályázata alapján eddig tíz intézményben indult el a sportirodák felállítása.

A KMR területén működő állami felsőoktatási intézmények sportirodáinak felállításának és fejlesztésének támogatását a MEFS a központi költségvetésben erre a célra elkülönített keretből tovább folytatja. A MOB közgyűlése által jóváhagyott 2015. évi költségterv szerint kell megvalósítani:

* a Közép-Magyarországi Regionális Felsőoktatási Sportiroda feladatait és
* a KMR intézményi sportirodáinak pályázatát.

A KMR Intézményi Sportiroda Pályázat keretében a MEFS 31,5 millió forintos keretösszegben biztosít lehetőséget a pályázó intézmények számára sportirodák felállítására (ebből 29 millió forint összegben a MEFS tagsággal rendelkező állami intézmények, 2,5 millió forint összegben a MEFS tagsággal rendelkező nem állami intézmények számára[[1]](#footnote-1)), és 3,8 millió forintból hozza létre azt a Közép-Magyarországi Regionális Sportirodát, amely számos funkció átvállalásával segíti az intézményekben működő felsőoktatási sportirodák működését.

1. A pályázat célja

A Regionális Sportiroda és a KMR Intézményi Sportiroda Pályázat célja, hogy a nem állami felsőoktatási intézményekben a XXI. század követelményeinek megfelelő, differenciált, komplex sportélet alakuljon ki, építkezve a meglévő jó gyakorlatok és szolgáltatások fejlesztésére. Ezzel komplex módon nyújtson megoldást a sporttal, testmozgással, fizikai aktivitással kapcsolatos hiátusokra a felsőoktatási sportéletben.

Az intézményi sportiroda program keretében három fő elemet szükséges megvalósítani (figyelemmel a Regionális Sportiroda által átvállalt feladatokra is):

* Intézményi integrált sportiroda modell: integrált intézményi sporttevékenységeket koordináló szolgáltató szervezeti egység létrehozása – új pályázó esetén; a felsőoktatási intézményi hallgatói sportiroda szakmai profiljának bővítése; intézményi beágyazottság növelése; az azonos szakterületeken működő intézményi sportirodák közös módszertani és kínálati szolgáltatásfejlesztése.
* Hallgatói sportszolgáltatások bővítése, mintaprogramok indítása: ez által a sportolói hallgatói létszám növelése.
* Az élsportolók számára a kettős karrier életpálya modell elősegítése, intézményi mentor és tutorrendszer fejlesztése.

**A pályázat célcsoportja:** a felsőoktatási intézmények hallgatói

1. Rendelkezésre álló forrás és a felhasználás időszaka

A pályázat meghirdetésekor a Közép-magyarországi régió nem állami felsőoktatási intézményei számára rendelkezésre álló összeg **2 500 000 Ft.**

A pályázatban elnyert összeg felhasználásának időszaka: **2015. április 1. – 2015. július 31.** Ebben az időszakban kell valamennyi támogatott pályázati tevékenységet megvalósítani, illetve a számlákat és bizonylatokat kiállítani. A pénzügyi teljesítés végső határideje: **2015 július 31.** **–  kivéve: a 2015. július hónapra járó bér - a számvitelről szóló törvény szerinti - bérköltsége, bérrel kapcsolatos munkaadót terhelő járulékai, megbízási díja, valamint a számviteli kötelezettségek teljesítésével összefüggő költségek**.

**Elszámolás megküldésének határideje: 2015. augusztus 31.**

1. Pályázók köre

Pályázatot nyújthatnak be azok az intézmények, amelyek székhelye a Közép-magyarországi régióban található. A pályázás feltétele, hogy **a pályázó intézmény tagja legyen a Magyar Egyetemi - Főiskolai Sportszövetségnek.** Egy felsőoktatási intézmény egy pályázatot nyújthat be. **Nem vehet részt a pályázaton az az intézmény, amely a MEFS 2015. évi KMR pályázaton pályázatot nyújtott be.**

1. Támogatott tevékenységek

V.1 Kötelezően megvalósítandó tevékenységek és együttműködő partnerek

Minden pályázó számára kötelezőek az alábbi tevékenységek megvalósítása:

* integrált intézményi sporttevékenységeket koordináló szolgáltató sportszervezeti egység – sportiroda – létrehozása (amennyiben nincsen ilyen az intézményben);
* sportiroda számára hely biztosítása a pályázó intézmény által, amellyel kapcsolatban sem bérleti díj, sem rezsiköltség nem számolható el;
* a pályázónak előzetesen Sportszakmai fejlesztési programtervet kell benyújtania a MEFS-hez, amelynek meg kell felelnie a MEFS által összeállított Sportszakmai kritériumrendszernek
* a pályázó intézménynek kötelezően be kell vonni a megvalósításba az intézmény sportszervezeti egységét hallgatói önkormányzatát és – amennyiben az intézménnyel együttműködési megállapodást kötött – az intézmény keretei között sportszervezést végző sportegyesületeket (írásos együttműködési megállapodások benyújtása a pályázati anyag részeként);
* minimum egy hallgatói sportszolgáltatás megvalósítása
* minimum egy tevékenység megvalósítása a V.2.1.-ből és minimum egy tevékenység megvalósítása a V.2.2.-ből;
* a pályázónak vállalnia kell a projekt teljes időtartama alatt, hogy egy szakmai vezetőt jelöl ki az alábbi táblázat szerint, valamint biztosítja a projekt pénzügyi elszámolásához szükséges szakmai hátteret. A sportvezetői kötelezettség több fő között is megosztható.

|  |  |  |  |
| --- | --- | --- | --- |
| Projektméret: |  **150.000** Ft alatt | **150.000-250.000** Ft között |  **250.000**  Ft fölött |
| Szakmai vezető alkalmazása |  4 óra/hét |  6 óra/hét |  8 óra/hét |

V.2. Támogatott tevékenységek köre

Az V.2.1. és az V.2.2.-ben felsorolt tevékenységi körök közül a kötelezően megvalósítandó elemeken kívül (V.1. fejezetben) **javasoljuk** további pontok megvalósításának betervezését is a jelen pályázatba.

***V.2.1. Intézményi és hallgatói sportszolgáltatás fejlesztése***

* Felsőoktatási intézményi sportközpontok intézményi szintű szervezetfejlesztése és szervezeti integrációja
* összehangolt felsőoktatási sportmodell bevezetése (testnevelési központok, sportlétesítmények működtetését végző egységek, hallgatói sportirodák, felsőoktatási sportklubok között) a hallgatók igényeinek figyelembevételével;
* a felsőoktatási sport szervezeti erőforrásainak átstrukturálása, szolgáltatásaik kiterjesztése az intézmény összes felsőoktatási képzési formájára;
* hallgatói sportirodák munkatársainak szakmai képzése, részvételük szakirányú, képzéseken, tanfolyamokon.
* Felsőoktatási intézményi sportirodák közös szakterületi szolgáltatásfejlesztése és minőségbiztosítási rendszerének fejlesztése.
* Olyan új sport- és életmód tanácsadói szolgáltatások fenntartható módon történő bevezetése, melyek ösztönzik a hallgatókat a sportszolgáltatások igénybevételére, továbbá valamennyi hallgató számára gyors és egyenlő esélyű hozzáférést kínálnak.
* Hallgatói tanácsadás a sport terén, melynek keretében a hallgató, fizikai állapotának felmérését követően, útmutatást kap arra vonatkozóan, hogy milyen sportágakat érdemes választania.
* Célcsoport megszólítása, figyelemfelhívás (pl. brosúrákkal, rendezvényekkel).
* Fogyatékossággal élő és hátrányos helyzetű hallgatók programokba való bekapcsolásának elősegítése.
* Informatikailag támogatott nyilvántartási és folyamatkövetési rendszer kiépítése a hallgatók sportolási szokásairól és igényeiről, valamint az élsportoló hallgatókról.
* Nemzetközi kapcsolatok fejlesztése: diákcsere programokhoz kapcsolódó módszertani és szervezetfejlesztés, kapcsolatépítés.
* A szolgáltatások eléréshez kapcsolódó okostelefon, tablet és web2 alkalmazások fejlesztése.
* A hallgatói sportszolgáltatásokhoz kapcsolódó események és fórumok szervezése.
* Hallgatói sportrendezvények szervezése és megtartása.
* A felsőoktatási intézmény sport területén elérhető hallgatói szolgáltatásainak bővítése és fejlesztése mintaprogramok kidolgozásával és beindításával:
* felsőoktatási sport portál kiépítése és beindítása, felsőoktatási sport hírlevél indítása;
* a sport területén elérhető hallgatói szolgáltatások bővítése – hallgatói kedvezményrendszer kidolgozása mellett – külső szolgáltatók bevonásával;
* az alumnusok sportolási feltételeinek kidolgozása;
* pályázatfigyelési, szponzorkeresési módszer kidolgozása és alkalmazása.

***V.2.2. Intézményi tutor- és mentorszolgáltatások fejlesztése különleges tehetségű élsportolók***

***számára, a kettős karrier feltételeinek megteremtése***

* Hallgatói életutat támogató szolgáltatások fejlesztése élsportoló hallgatók számára
* hallgatóra szabott tanulmányi utat kísérő általános szolgáltatások kiépítése;
* tanulmányi utat segítő hallgatói szolgáltatásfejlesztések, szakmai orientáció megteremtése az egyes, ajánlott szakokon;
* adott szakokon, az oktatókkal közös, minimum 4 félévet átfogó karrier program kidolgozása.
* Tréningszolgáltatások hallgatóknak, oktatóknak és a hallgatókkal kapcsolatot tartó dolgozóknak:
* teljesítmény tréningek, érzékenyítő tréningek, interkulturális tréningek a felsőoktatási intézmények hallgatói, oktatói és dolgozói számára.
* Kapcsolódó képzések és módszertani fejlesztések.
* A mentorszolgáltatásokhoz eléréséhez kapcsolódó okos-telefon és web2 alkalmazások fejlesztése.
* A sport terén kiemelkedő teljesítményre képes tehetséges hallgatók felkutatására, szakválasztásának segítésére, tanulmányainak segítésére módszertan kidolgozása, mentori, tutori és kedvezményrendszer kiépítése és működtetése, folyamatos kapcsolattartás.
1. A támogatás összege

A támogatás formája vissza nem térítendő támogatás. A projekt elszámolható összes költségének 100%-a. Az igényelhető támogatás összege **legalább 80.000 Ft**, felső korlátja pedig az Oktatási Hivatal (OH) által a 2014/2015. tanév őszi félévére megadott létszámoktól függ az alábbiak szerint:

|  |  |
| --- | --- |
| **Maximális támogatási összeg** | **A pályázó intézmény nappali tagozatos hallgatóinak száma** |
| **80.000 Ft** | legfeljebb **500 fő** |
| **120.000 Ft** |  **500 és 1000 fő** között van |
| **200.000 Ft** |  **1000 és 2500 fő** között van |
| **560.000 Ft** |  **2500** **fő** fölött van |
|  |  |

1. A pályázat benyújtásának módja

A kitöltött **pályázati adatlapot** az **együttműködési megállapodásokat**, valamint a **Sportszakmai fejlesztési programtervet** postai és elektronikus úton kell benyújtani egy (1) példányban a pályázónak. Az előző pályázati időszakban sikeresen pályázó intézmények esetén, az előző időszakhoz benyújtott és a MEFS által elfogadott **Sportszakmai fejlesztési programterv** használható, amennyiben az aktuális **2015 április 1. – 2015 július 31.** **pályázati időszakra is vonatkozik.**

**Postai cím:**

Budapesti Egyetemi - Főiskolai Sportszövetség

1053 Budapest, Curia u. 3.

**Elektronikus cím:** befs@interware.hu

**A pályázat benyújtásának határideje: 2015. április 21.**

A beérkezett pályázatok elbírálása és a szerződéskötés folyamatos.

1. A pályázat elbírálásának módja

A beérkezett pályázatokat a MEFS elnöksége bírálja el. Az elbírálás a következő szempontok szerint történik:

* a formai követelmények teljesítése,
* a benyújtott sportszakmai koncepció szakmai tartalma,
* a benyújtott pályázat szakmai tartalma.
1. A szerződéskötés feltételei

A MEFS a nyertes pályázókkal szerződést köt. Sikeres elbírálás és pályázás esetén a szerződéskötés feltételei:

* 30 napnál nem régebbi igazolás az adóhatóságtól, hogy a szerződést kötő felsőoktatási intézménynek lejárt köztartozása nincs, vagy arra az illetékes adóhatóság fizetési könnyítést (részletfizetés, fizetési halasztás) engedélyezett;
* felsőoktatási intézmény esetén, 30 napnál nem régebbi igazolás, az Oktatási Hivataltól, hogy a Kedvezményezett szerepel a nyilvántartásban;
* egyetemi egyesületek esetén, 30 napnál nem régebbi cégbírósági nyilvántartásba vételt tanúsító okirat;
* a kötelező együttműködő partnerekkel megkötött írásos, kétoldalú megállapodás;
* banki felhatalmazó levél.

Speciális fenntartási követelmény a projekt keretében felállított sportiroda és fejlesztett szolgáltatások biztosítása a projekt befejezésétől legalább a támogatási időszakkal megegyező időtartamig. Hasonló korábbi pályázat folytatása esetén az abban vállalt fenntartási időszak a jelen pályázatban vállalthoz hozzáadódik, és együttesen a jelen pályázat befejezésével kezdődik. Fenntartási kötelezettségét a pályázó a szerződés keretében vállalja.

1. A pályázati elszámolás módja

X.1. A kifizetés módja

A kifizetés a MEFS által kiállított részletes teljesítési igazolás ellenében történhet meg, mely bizonyítja, hogy a kedvezményezett teljesítette a szerződésben foglalt feltételeket, mely megegyezik a benyújtott sportszakmai koncepció tartalmával.

X.2. A pályázathoz kapcsolódó monitoring mutatók

A bevezetett és megszervezett sportszolgáltatások szakmai beszámolóinak az elkészítése a pályázati elszámolás része lesz 5. számú melléklet (szerződéskötéskor).

|  |  |
| --- | --- |
| Hallgatói sportszolgáltatások száma | A projekt keretében kialakított és bevezetett szolgáltatások száma (**min. 1**)  |
| Hallgatói sportszolgáltatásokat igénybevevők száma | A projekt keretében kialakított és bevezetett hallgatói szolgáltatásokat igénybevevők száma. A hallgatói szolgáltatásokkal legalább a nappali tagozatos hallgatói létszám **10%-**át szükséges elérni (a SportPontban Programban regisztrált és pontot gyűjtő hallgatók száma). |
| Hallgatói sportszolgáltatásként tutori és mentori szolgáltatást igénybevevők száma | Azon élsportolók száma, akikkel a kettős karrier életpálya-modell elősegítése érdekében egyéni, tutori és mentori szolgáltatásban részesülnek (**min. 1 fő**). |

X.3. Elszámolható költségek

Jelen pályázatban elnyert támogatást a kedvezményezett várhatóan – a MEFS és a MOB között megkötendő támogatási szerződéstől függően – az alábbi költségekre számolhatja el:

1. sportfelszerelés, sporteszközök, sportág specifikus technikai eszközök, a sporttevékenységhez közvetlenül kapcsolódó sportruházat biztosításával kapcsolatos költségekre;
2. pálya- és létesítménybérleti, - használati díjakra (kivétel a Pályázat pályázati kiírásának V.1 pontja: iroda bérleti díj);
3. a sportegészségügyi ellátás (a rendezvényeken, eseményeken részt vevő személyek sporttevékenységével összefüggő sport- és egyéb egészségügyi szolgáltatások, táplálkozási tanácsadás, sportegészségügyi eszközök vásárlása) költségeire;
4. a versenyrendezés (beleértve a jogdíjakat is) és más szakmai rendezvények, képzések, továbbképzések megrendezésének költségeire;
5. munkaviszonyban vagy munkavégzésre irányuló egyéb jogviszonyban álló szakemberek bérére, illetve megbízási díjára, valamint e kifizetések közterheire (a továbbiakban együtt: bér jellegű kifizetésekre).

A pályázó intézmény sikeres pályázás esetén javaslatot tehet arra, hogy a megvalósítást az adott intézménnyel szerződött MEFS tagsággal rendelkező sportegyesület végezze el. Ebben az esetben a sikeres pályázás esetén a MEFS háromoldalú szerződést köt a felsőoktatási intézménnyel és az annak pályázatát megvalósító sportegyesületével.

A megvalósítás időszakára a sikeresen pályázó intézmény előleg felvételére jogosult, időarányosan az elnyert támogatás maximum 80%-ig.

Budapest, 2015. március 26.

 Dr. Kiss Ádám Dr. Székely Mózes

 elnök főtitkár

1. Jelen pályázat a TÁMOP-4.1.2.E-13/1/KONV tükörverziójaként jött létre, melyben csak állami felsőoktatási intézmények juthattak forráshoz. A MEFS ugyanakkor fontosnak tartja, hogy a Közép-magyarországi régióban, ahol jelentős számú hallgató nem állami felsőoktatási intézményben tanul nappali tagozatos hallgatóként, valamint a MEFS tagjaiként a jelentősebb nem állami felsőoktatási intézmények is aktívan részt vesznek a magyar egyetemi sportélet fejlesztésében, a nem állami felsőoktatási intézményeknek is lehetőségük legyen pályázni egy külön keretösszegre. Ezért számukra létrehozott egy külön pályázati kategóriát 2,5 millió forint keretösszeggel. [↑](#footnote-ref-1)